b'\n_START_ARTICLE_\nFar Cry (pelisarja)\n_START_SECTION_\nFar Cry\n_START_PARAGRAPH_\nFar Cry on saksalaisen Crytekin kehitt\xc3\xa4m\xc3\xa4 ja Ubisoftin vuonna 2004 julkaisema ensimm\xc3\xa4isen persoonan ammuntapeli Microsoft Windowsille. Far Cry myi 730\xc2\xa0000 kappaletta ensimm\xc3\xa4isen nelj\xc3\xa4n kuukauden aikana julkaisusta. Pelin p\xc3\xa4\xc3\xa4hahmo on erikoisjoukkojen entinen j\xc3\xa4sen Jack Carver, joka pelin alussa joutuu tuntemattomien palkkasotilaiden hy\xc3\xb6kk\xc3\xa4yksen kohteeksi ollessaan matkalla kartoittamattomaan Jacutanin saaristoon mukanansa toimittaja Valerie Constantine, joka katoaa hy\xc3\xb6kk\xc3\xa4yksess\xc3\xa4. Jack l\xc3\xa4htee etsim\xc3\xa4\xc3\xa4n h\xc3\xa4nt\xc3\xa4 ja tutkimaan saaristoa ja sen taakseen k\xc3\xa4tkemi\xc3\xa4 salaisuuksia. Peliss\xc3\xa4 seurataan tarkasti tarinaa, mutta pelin jatko-osissa voi liikkua melkein vapaasti.\n_START_SECTION_\nFar Cry Instincts\n_START_PARAGRAPH_\nFar Cry Instincts on Ubisoftin kehitt\xc3\xa4m\xc3\xa4 ja vuonna 2005 julkaisema videopeli Xboxille. Peli piti aluksi julkaista my\xc3\xb6s Nintendo GameCubelle ja PlayStation 2:lle, mutta t\xc3\xa4m\xc3\xa4 peruttiin. Peliss\xc3\xa4 on merkitt\xc3\xa4vi\xc3\xa4 muutoksia pelin PC-versioon verrattuna: Instinctsia suunniteltiin enemm\xc3\xa4n konsoleilla pelattavaksi, mink\xc3\xa4 takia pelin kartat ovat v\xc3\xa4hemm\xc3\xa4n avoimia, koska konsolit olivat tuolloin viel\xc3\xa4 tehoiltaan huonompia, joten valtavaa ja vapaasti tutkittavaa saaristoa ei peliss\xc3\xa4 ole.\n_START_SECTION_\nFar Cry Instincts: Evolution\n_START_PARAGRAPH_\nFar Cry Instincts: Evolution on jatko-osa Far Cry Instincts -pelille. Se julkaistiin vuonna 2006. Evolution sis\xc3\xa4lt\xc3\xa4\xc3\xa4 uuden yksinpelikampanjan, joka on huomattavasti edelt\xc3\xa4j\xc3\xa4\xc3\xa4ns\xc3\xa4 lyhyempi. Peliss\xc3\xa4 Jack Carver tekee ty\xc3\xb6t\xc3\xa4 naiselle nimelt\xc3\xa4 Kade. T\xc3\xa4st\xc3\xa4 eiv\xc3\xa4t paikallishallinnot pid\xc3\xa4, mink\xc3\xa4 vuoksi ne alkavat jahtaamaan Jackia.\n_START_SECTION_\nFar Cry Instincts: Predator\n_START_PARAGRAPH_\nFar Cry Instincts: Predator on Xbox 360:lle julkaistu peli. Se julkaistiin samana p\xc3\xa4iv\xc3\xa4n\xc3\xa4 kuin Far Cry Instincts: Evolution. Peli sis\xc3\xa4lt\xc3\xa4\xc3\xa4 graafisesti parannetut versiot peleist\xc3\xa4 Far Cry Instincts ja Far Cry Evolution.\n_START_SECTION_\nFar Cry Vengeance\n_START_PARAGRAPH_\nFar Cry Vengeance on Ubisoftin kehitt\xc3\xa4m\xc3\xa4 ja julkaisema videopeli Wii-konsolille. Peli julkaistiin vuonna 2006. Far Cry Vengeance on hyvin samankaltainen Far Cry Instincts: Evolution -pelin kanssa, sill\xc3\xa4 siin\xc3\xa4 on l\xc3\xa4hes samanlainen tarina kuin Evolutionissa. Vengeance sis\xc3\xa4lt\xc3\xa4\xc3\xa4 Evolution-peliin verrattuna kolme uutta tasoa, uusia aseita, kulkuneuvoja ja erilaiset kontrollit.\n_START_SECTION_\nParadise Lost\n_START_PARAGRAPH_\nParadise Lost on Global VR:n vuonna 2007 julkaisema kolikkopeliversio Far Cry Instincts -pelist\xc3\xa4.\n_START_SECTION_\nFar Cry 2\n_START_PARAGRAPH_\nFar Cry 2 on Far Cry -sarjan toinen osa. Peliss\xc3\xa4 pelaaja valitsee hahmonsa muutaman erilaisen palkkasotilaan v\xc3\xa4lilt\xc3\xa4. Juoni py\xc3\xb6rii kahden afrikkalaisj\xc3\xa4rjest\xc3\xb6n toisiaan vastaan k\xc3\xa4\xc3\xa4nt\xc3\xa4neen asekauppiaan ymp\xc3\xa4rill\xc3\xa4. Pelaajan pit\xc3\xa4\xc3\xa4 pys\xc3\xa4ytt\xc3\xa4\xc3\xa4 h\xc3\xa4net avoimella 50 neli\xc3\xb6kilometrin pelialueella. Pelaaja saa liikkua t\xc3\xa4ysin vapaasti afrikkalaisessa maastossa, josta l\xc3\xb6ytyy savanneja, metsi\xc3\xa4, el\xc3\xa4imi\xc3\xa4 ja kyli\xc3\xa4. Toiset palkkasotilaat voivat olla joko pelaajan vihollisia tai yst\xc3\xa4vi\xc3\xa4, jotka auttavat pelaajaa aina tiukan paikan tullen. Toisten palkkasotilaiden reaktio pelaajaa kohtaan riippuvat t\xc3\xa4ysin pelaajan tekemist\xc3\xa4 teoista ja valinnoista virkatovereitansa kohtaan. Peli julkaistiin vuonna 2008.\n_START_SECTION_\nFar Cry 3\n_START_PARAGRAPH_\nFar Cry 3 julkaistiin Euroopassa 29. marraskuuta 2012. Peliss\xc3\xa4 pelaaja on trooppisella saarella t\xc3\xa4ynn\xc3\xa4 outoja asukkaita, ja tarkoitus on paeta sielt\xc3\xa4.\n_START_SECTION_\nFar Cry 3: Blood Dragon\n_START_PARAGRAPH_\nVuonna 2013 peliin julkaistiin lis\xc3\xa4osa Far Cry 3: Blood Dragon, joka on my\xc3\xb6s saatavilla itsen\xc3\xa4isen\xc3\xa4 pelin\xc3\xa4.\n_START_SECTION_\nFar Cry 4\n_START_PARAGRAPH_\nFar Cry 4 julkaistiin Euroopassa 20. marraskuuta 2014. Peli sijoittuu Himalajalle.\n_START_SECTION_\nFar Cry: Primal\n_START_PARAGRAPH_\nFar Cry: Primal julkaistiin helmikuussa 2016. Peli sijoittuu kivikaudelle.\n_START_SECTION_\nFar Cry 5\n_START_PARAGRAPH_\nFar Cry 5 julkaistiin maaliskuussa 2018. Peli sijoittuu Yhdysvaltojen Montanaan.\n_START_SECTION_\nFar Cry: New Dawn\n_START_PARAGRAPH_\nFar Cry: New Dawn julkaistiin helmikuussa 2019. Peli on suoraa jatkoa Far Cry 5:lle.\n_START_SECTION_\nElokuva\n_START_PARAGRAPH_\nFar Cry -elokuva sai ensi-iltansa vuonna 2008. Elokuva on muunneltu versio Far Cry -pelist\xc3\xa4. Elokuvan ohjasi Uwe Boll ja Jack Carverin osaa n\xc3\xa4ytteli Til Schweiger.'